

***ЈУ Ц Е Н Т А Р З А К У Л Т У Р У Б Е Р А Н Е***

***ПРОГРАМ РАДА СА ФИНАНСИЈСКИМ ПЛАНОМ ЗА 2022.ГОДИНУ***

******

***Беране, јануар 2022.године***

***У В О Д***

*Дјелокруг и надлежности радова за обављање планираних програма и активности, произилазе из члана 23 Закона о култури („Сл.лист ЦГ“Ббр.49/08, 16/11, 40/11, 38/12), члана 2 и члана 8 Закона о библиотечкој дјелатности („Сл.лист ЦГ“ бр.49/10 и 40/11).*

*Програм је припремљен на основу Правилника о начину припреме и достављања материјала предсједнику Општине, бр. 01-031-1823 од 16. јуна 2014.године.*

*ЈУ Центар за културу остварује своје комлексне дјелатности у оквиру посебних организационих јединица:*

* *Заједничке службе;*
* *Спомен кућe „Војвода Гавро Вуковић“*
* *Народнe библиотекe „Др Радован Лалић“*
* *Службe за сценску, културно умјетничку и биоскопску дјелатност*

*Основна дјелатност Центра за културу, установе којa је главни носилац културе у Беранама, је стално унапређивање културно умјетничког стваралаштва и очување и заштита културне баштине.*

*Реализација Плана и програма ЈУ Центар за културу зависи од средстава, која се опредељују за остваривање програмских активности.*

*Средства за планиране активности обезбјеђују се од средстава буџета Општине, сопствених прихода, донација и средстава које суфинансира Министарство културе Црне Горе.*

***СПОМЕН КУЋА „ВОЈВОДА ГАВРО ВУКОВИЋ“***

*Спомен кућа је културно добро, репрезентативни објекат, мјесто културних и дипломатских дешавања са изложбеним и библиотечким простором и дјелатностима које доприносе очувању и унапређењу културно-историјских вриједности.*

*Планиране програмске активности у Спомен кући:*

* *Одржавање вечери посвећених дипломатији и историји на којима би учествовао један или више дипломата или историчара из земље и региона, уз подсјећање на државника и дипломату Гавра Вуковића;*
* *Отварање XIV Међународне љетње школе за младе дипломате „Гавро Вуковић“;*
* *Организовање пријема дипломата и других значајних личности из земље и региона;*
* *Организовање изложбе XI Међународне умјетничке колоније „Беране 2022“;*
* *Организовање изложбе најбољих ликовних радова ученика основних школа;*
* *Организовање изложби слика Драгана Лекића, Марије Николић и Горана Ћетковића;*
* *Поводом десетогодишњице одржавања ликовних колонија, планирамо организовање изложбе најбољих умјетничких слика и скултура, са свих до сада одржаних окупљања умјетника из земље и региона уз штампање публикације посвећене овом јубилеју.*

 *Ове године смо планирали реализацију пројекта – Санација и адаптација балкона, фасаде и ограде куће, поштујући смјернице достављене од Управе за заштиту културних добара, која је кућу препознала као културно добро од локалног значаја. Пројекат ће се реализовати средствима из буџета Црне Горе и општине Беране.*

*Запослени у Спомен кући урадиће преписку и припремити за штампу публикације „Старо Беране“ Василија и Николе Димића и „Фемића кула“ аутора Милуна Петрића.*

***НАРОДНА БИБЛИОТЕКА „ДР РАДОВАН ЛАЛИЋ“***

*Народна библиотека „Др Радован Лалић“ обавља своју дјелатност за потребе грађана на подручју беранске општине, обезбјеђујући им једнаке услове за опште културно уздизање, образовање и информисање.*

*Планиране активности:*

* *Одржавање промоција књига и књижевних вечери ( 6);*
* *Набавка публикација из свих научних и стручних области (око 300 библ.јед.);*
* *Посјета сајмовима књига у Подгорици и Београду (у мају и октобру);*
* *Штампање два броја часописа Токови ( јул-децембар)*
* *Сарадња са завичајним писцима, обогаћивање завичајног фонда;*
* *Анимирање и едукација корисника библиотечких услуга;*
* *Самостално креирање или преузимање записа монографских публикација у систему узајамне каталогизације COBISS (три хиљаде записа до краја године);*
* *Организовање литерарног конкурса за ученике средњих школа из Берана и Андријевице; Тема овогодишњег конкурса је „У свему остају трагови“;*
* *Одржавање манифестације „Полимске књижевне стазе“, која је ове године посвећена књижевнику Ћамилу Сијарићу (почетком новембра);*
* *Одржавање књижевних вечери посвећених: Лабуду Драгићу, Милу Кордићу, Драгану Лакићевићу и промоција енциклопедије Catena mundi;*
* *Редовна ревизија цјелокупног библиотечког фонда.*

*У циљу формирања будућих читалаца, стварањем њихове потребе за књигом и културом у ширем смислу, 2022.године планирамо одржавање дјечијих програма: „Игром до књиге“ (за дјецу од 3 до 9 година) и „Читам, маштам,стварам“ ( за ученике од 9 до 12 година. Наведени програми нису реализовани прошле године, због ванредне ситуације која је пореметила уобичајене токове живота и рада. Садржаји програма били би: изражајно читање књижевног текста, стваралачко тумачење текста кроз ликовно представљање прочитаног, слободно завршавање започете приче и друге креативне активности.*

*Предузећемо све активности усмјерене ка издвајању Библиотеке из састава Центра за културу и њено организовања као самосталне установе у складу са Законом о култури и Законом о библиотечкој дјелатности.*

*Реорганизација институција културе започела је доношењем Закона о култури 2008.године и настављена доношењем Закона о библиотечкој дјелатности („Сл.лист ЦГ“ бр.49/10). који прописује „Општина је дужна да оснује народну библиотеку као самосталну библиотеку“.*

***КУЛТУРНО УМЈЕТНИЧКА СЦЕНСКА И БИОСКОПСКА ДЈЕЛАТНОСТ***

*Културно умјетничка, сценска и биоскопска дјелатност је организациона јединица која се првенствено бави организовањем, промовисањем и реализицијом свих програмских активности из области културно- умјетничког стваралаштва.*

*Планиране активности културно-умјетничке, сценске и биоскопске дјелатности:*

* *Приказивање филмова домаће и стране продукције;*
* *Одржавање XXVI Општинске и VII Државне смотре рецитатора (март –јун);*
* *Одржавање XI Међународне умјетничке колоније (јул);*
* *Годишњи концерт Музичке школе (почетком јуна);*
* *VII Међународни дјечији позоришни фестивал „Лимско срце“; Учесници ове манифестације су: „Позориште младих“ из Сарајева са предсатвом „Авантуре Тома Сојера“, „Народно позориште“ из Ужица извешће позоришну представу „Тртица рајске птице“ а “Градско позориште“ из Подгорице “Малу папучицу“ (октобар);*
* *Организовање изложбе након конкурса за избор најбољих ликовних радова ученика основних школа на тему : „Јунаци из моје омиљене књиге“ ( до 31.маја );*
* *Организовање концерата класичне музике (5);*
* *Одржавање V Смотре аматерског драмског стваралаштва „Позоришне чаролије“, на којој би учествовале све школе са подручја беранске општине (децембар);*
* *Одржавање манифестације „Дани руске културе“ (новембар);*
* *Гостовање позоришних представа за дјецу: „Мали Тесла“ КИЦ „Зета“- Голубовци, „Бајке из парка“ ЦЗК „Ненад Ракочевић“ –Мојковац , „Лагарије“ КЦ „Никола Ђурковић“ –Котор и друге;*
* *Реализација нове дјечије позоришне представе ( септембар-новембар);*
* *Побољшање техничке опремљености;*
* *Организовање једном мјесечно гостујућих позоришних представа.*

***Беранско културно љето***

*Културни живот у Беранама сваке године обиљежава Беранско културно љето, манифестација коју чине: изложба умјетничких слика, позоришне представе (2), концерти (2), књижевне вечери (2) и Међународна умјетничка колонија. О другим садржајима и учесницима Беранског културног љета одлучиваћемо у наредном периоду и о свему благовремено информисати јавност.*

***Издавачка дјелатност***

*Што се тиче издавачке дјелатности 2022.године, публиковаћемо два броја часописа „Токови“ , друго издање књиге „Племе Васојевићи“ Радослава Јагоша Вешовића, публикацију поводом 10 година одржавања Међународне ликовне колоније и књигу „Горња села“ Мирка Раичевића.*

***Инвестиционо одржавање и улагање***

*Најзначачајнији пројекти који ће бити реализовани до краја 2022.године:*

* *Санација и адаптација фасаде, балкона и ограде куће Гавра Вуковића. Буџетом Црне Горе за 2022.годину, за реализацију овог пројекта опредијељено је 12.857,94. Укупно, вриједност свих радова са ПДВ-ом, по урађеном Предмјеру и предрачуну износи 16.219,32 еура;*
* *Реконструкција кровне конструкције на згради Центра за културу, за чију реализацију нам је потребна финансијка помоћ и подршка донатора;*
* *Центар за културу, Филмски центар и МПНКС, потписали су 21.12.2021.године Уговор о суфинансирању пројекта дигитализације позоришне и биоскопске дворане. Наша установа добиће најсавременију дигиталну технологију за реализацију приказивачке дјелатности. МПНКИС и филмски цантар уплатили су по 35.000,00 евра за реализацију овог пројкета. Дио средстава уложиће и Центар за културу, односно Општина Беране као њен оснивач. Све активности везане за остварење пројекта завршиће се најкасније до краја 2022.године*

***ОСТАЛО***

 *Центар за културу омогућава двапут годишње Српској Православној Цркви и Исламској Заједници бесплатно одржавање академија и духовних вечери. Учествујемо и у обиљежавању општинских и државних јубилеја, као и значајних датума из живота појединаца, који су допринијели унапређењу науке, културе и умјетности.*

*Центар за културу је носилац племените мисије очувања и заштите културног наслеђа, али и организатор, подржавалац и реализатор свих видова културно-умјетничког стваралаштва, обједињујући у свим програмским активностима традиционално и савремено.*

* *На сједници СО Беране, одржаној дана 28.12.2021.године, усвојена је Одлука о буџету Општине Беране за 2022. годину, којом је ЈУ Центар за културу Беране опредијељено укупно 230.000,00 еура за 2022. годину.*

***План буџета ЈУ Центар за културу за 2022. годину***

|  |  |  |  |  |
| --- | --- | --- | --- | --- |
| **Organizaciona klasifikacija** | **Funkcionalna klasifikacija** | **Ekonomska klasifikacija** | **OPIS** | Plan za 2022. |
| **052** |  |  | **JU CENTAR ZA KULTURU** |  |
|  | 0820 |  4111 | Neto plate | **201.600,00** |
|  |  | **412** | **Ostala lična primanja** |  **2.100,00** |
|  | 0820 |  4127 | Ostale naknade |  2.120,00 |
|  |  | **413** | **Rashodi za materijal** |  **9.500,00** |
|  | 0820 |  4131 | Administrativni materijal |  500,00 |
|  | 0435 |  4134 | Rashodi za energiju |  9.000,00 |
|  |  | **414** | **Rashodi za usluge** |  **8.700,00** |
|  | 0820 |  4141 | Službena putovanja |  2.000,00 |
|  |  |  4142  | Reprezentacija |  3.000,00 |
|  | 0820 |  4143 | Komunikacione usluge |  1.000,00 |
|  | 0820 |  4149 | Ostale usluge(noćenje) |  2.700,00 |
|  |  | **415** | **Rashodi za tekuće održavanje** |  **1.000,00** |
|  | 0820 |  4153 | Tekuće održavanje opreme |  1.000,00 |
|  |  | **419** | **Ostali izdaci** |  **5.500,00** |
|  |  | 4194 | Usluge osiguranja |  1.500,00 |
|  | 0820 |  4196 | Komunalne usluge |  4.000,00 |
|  |  |   **431** | **Transferi intitucijama kulture** |  **39.500,00** |
|  | 0820 |  431321 | Beransko ljeto |  8.000,00 |
|  | 0820 |  431322 | Časopis Tokovi |  2.500,00 |
|  | 0820 |  431323 | Polimske književne staze |  1.500,00 |
|  | 0820 |  431324 | Limsko srce |  4.000,00 |
|  | 0820 |  431327 | Dječija pozorišna predstava |  1.500,00 |
|  | 0820 |  431328 | Državna smotra recitatora |  2.000,00 |
|  |  |  | Ostali transferi za kulturu |  20.000,00 |
|  |  | **441** | **Kapitalni izdaci** |   **82.857,94** |
|  | 0411 |  4415 | **Izdaci za opremu (digitalizacija)** |  70.000,00 |
|  | 0620 |  4416 | **Investiciono održ. (fasada KVGV)** |  12.587,94 |
|  |  | **463** | **Otplata obaveza iz prethodnog perioda** |  **19.000,00** |
|  | 0820 |  4631 | **Otplata obav. iz prethod. perioda** |  19.000,00 |
|  |  |  | **Ukupno:** | **369.757,94** |

 ***Директорка***

 ***Слободанка Ивановић***